Røldal-Suldal

Røldal-Suldal er et vannkraftsystem utbygd av Hydro Energi, som strekker seg langs Røldal- og Suldalsvassdraget og ned til Suldalsvatnet. Formålet med utbyggingen var å sikre strøm til aluminiumsverket på Karmøy. Kraftverket henter vann fra et nedbørsfelt på 793 km², og har en samlet magasinkapasitet på 833 millioner m³.

Eierskap til anlegget er samlet i selskapet RSK DA (RSK). RSK eies 95,21 prosent av Lyse Kraft DA"Halvårsrapport 2023 Lyse", lysekonsern.no. Besøkt 22. november 2023 og 4,79 prosent av Statkraft. Lyse Kraft DA eies så 74,4% av Lyse Produksjon AS og 25,6% av Norsk Hydro. De tre eierene i RSK fordeler kraftvolumene fra RSK mellom seg etter eierandel. Hydro Energi har operatøransvar for RSK, mens Lyse er ansvarlig for markedsaktiviteter og vanndisponering på vegne av Lyse Kraft. 

Anlegget omfatter 17 reguleringsmagasin og ni vannkraftverk. Midtlæger, Middyr og Svandalsflona ligger på vestsiden av Haukelifjell. Novle utnytter fallet fra Votna, mens kraftverket i Røldal blant annet får vann fra Valldalsvatnet, som er det største reguleringsmagasinet. Alt vannet fra disse kraftverkene ender så via Røldalsvatnet opp i Suldal I kraftverk, som ligger inn i fjellet fra Kilen på Nesflaten. Her ligg også Suldal II kraftverk som får vann fra magasinet Kvanndalsfoss. Kvanndalsfoss ligger nedstrøms Kvanndal kraftverk, med Holmavatnet og Sandvatnet som reguleringsmagasin. I tillegg ble Vasstøl kraftverk (med Finnabuvatnet som magasin) satt i drift i juni 2012Suldalsposten: Nytt kraftverk i drift .

Arkitekten Geir Grung var involvert i prosjektet, og han utformet kraftverk, administrasjonsbygg, turbinhaller, og arbeiderboliger i karakteristisk stilKraftens arkitektur. Bruken av rå betong, geometriske figurer og funksjonelle løsninger gjør arkitekturen typisk modernistisk.

 Referanser 

Kategori:Vannkraftverk i Rogaland
Kategori:Vannkraftverk i Vestland
Kategori:Kraftverk i Suldal
Kategori:Byggverk i Ullensvang

Kategori:Næringsliv i Ullensvang